**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Verejný obstarávateľ:**

Ministerstvo vnútra Slovenskej republiky

Pribinova 2, 812 72 Bratislava

IČO: 00151866

Názov predmetu zákazky:

**Servisná zmluva\_Služby podpory prevádzky, rozvoja a bezpečnosti Microsoft Unified Enterprise Support pre informačné systémy MV SR na platforme Microsoft**

Verejný obstarávateľ pred samotným vyhlásením tejto zákazky zvažoval vhodnosť rozdelenia požadovaného predmetu zákazky, avšak vzhľadom na nižšie uvedené skutočnosti, ktoré považuje za relevantné, sa samostatne rozhodol daný predmet zákazky nedeliť.

Dôvody, ktoré viedli verejného obstarávateľa k nerozdeleniu predmetu zákazky:

* predmetom zákazky je komplexná služba zahŕňajúca poskytovanie služieb SLA pre podporu prevádzky, rozvoja a bezpečnosti Microsoft Unified Enterprise Support pre informačné systémy MV SR na platforme Microsoft. Z dôvodu zabezpečenia každoročných služieb podpory produktov technológie Microsoft pre prevádzkované informačné systémy MV SR ako aj podporné služby v infraštruktúre nevyhnutné zabezpečenie služieb podpory Microsoft Unified Enterprise Support na ďalšie obdobie. Predmetom zákazky je nákup služieb podpory „Microsoft Unified Enterprise Support“ určených pre všetky prevádzkované informačné systémy MV SR na platforme Microsoft a to hlavne Windows Server, SQL databázové systémy, služby adresárových služieb a ďalšie.

Vzhľadom na úzku previazanosť a komplexnosť týchto činností verejný obstarávateľ nerozdeľuje predmet zákazky na časti, predmetné služby sú katalógovými službami spoločnosti Microsoft, definované v portfóliu služieb “Microsoft Unified Enterprise Support” na organizáciu, nie je možné ich obstarať samostatne, ba dokonca jedna organizácia nemôže mať uzatvorených viacero zmlúv “Microsoft Unified Enterprise Support“ v jednom obdobím. Služby sú vzájomne súvisiace, dokonca nie je možné niektoré služby obstarať samostatne bez iných, ktoré tvoria základ akejkoľvek voliteľnej služby.

* Funkčná previazanosť**:** Podpora prevádzky a rozvoj aplikácií sú neoddeliteľne spojené a vzájomne sa dopĺňajú. Kvalitná prevádzka závisí od efektívneho rozvoja a naopak. Rozdelenie na časti by mohlo viesť k neefektívnemu a nekvalitnému plneniu oboch činností.
* Časová previazanosť: Rozvojové aktivity v aplikáciách musia prebiehať v súlade s prevádzkovými požiadavkami a s ohľadom na plánované odstávky a údržbové práce. Rozdelenie na časti by sťažilo koordináciu týchto činností a mohlo by viesť k predĺženiu celkovej doby realizácie.
* Technologická previazanosť**:** Podpora prevádzky a rozvoj aplikácií si vyžadujú hlboké znalosti a skúsenosti s danými aplikáciami a ich technológiami. Rozdelenie na časti by mohlo viesť k nekompatibilite medzi prevádzkou a rozvojom, čím by sa narušila funkčnosť aplikácií.
* Pri zabezpečení dodania požadovaných služieb ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii a fakturácii v systéme SAP.
* Nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.

**So zreteľom na hospodárnosť** je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť, je predmet zákazky nedeliť ale zachovať ho v celistvom stave.